Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 203

1. Bevezetés 1.1 Célkitűzések Ezen Melléklet célja, hogy meghatározza a Felek DNS-adatbázisrendszerei közti DNS-profil információk cseréjére vonatkozó követelményeket. A fejléceket kifejezetten a prümi DNS-adatcsere 2007/147/II. szám céljára definiálták, míg az adatrész az Interpol DNS-csere rendszer által használt XML-séma DNSprofil adatrészén alapul. A megállapodás szerint az adatcsere SMTP-n (Simple Mail Transfer Protocol) keresztül történik, az internet-szolgáltató által rendelkezésre bocsátott központi relé levelező szerver használatával. 1.2 Cél Ez az ICD csak az üzenet (e-mail) tartalmát határozza meg. Minden hálózat-specifikus és üzenetspecifikus kérdést egységesen kell definiálni, hogy a DNS-adatcsere műszaki alapjai közösek legyenek. A közös definíciók közt legalább az alábbiakat kell meghatározni: • Az üzenet tárgyának formátuma, az üzenet automatizált feldolgozhatóságának érdekében, • hogy szükséges-e a tartalom rejtjelezése, és ha igen, milyen eljárásokat válasszanak erre, • az üzenetek maximális hossza. 1.3 XML-struktúra és -alapelvek Az XML-üzenet az alábbi strukturális elemekből áll: • Fejléc, amely az átadásról tartalmaz információkat és • adatrész, amely profil-specifikus információkat és magát a profilt tartalmazza. Ugyanez az XML-séma használható kell, hogy legyen a kérés és a válasz során is. Az azonosítatlan DNS-profilok (4. Cikk) teljes ellenőrzésének céljára lehetővé kell tenni több profil egy üzenetben való megküldését. Meg kell határozni az egy üzenetben továbbítható profilok maximális számát. Ez a szám az üzenet megengedett maximális méretétől függ, és a levelezőszerver kiválasztása után kell meghatározni. Példa XML-re: <?version="1.0" standalone="yes"?> <PRUEMDNAx xmlns:msxsl="urn:schemas-microsoft-com:xslt" xmlns:xsi="http://www.w3.org/2001/XMLSchema-instance"> <fejléc> (…) </fejléc> <adatok> (…) </adatok> [<adatok> az adatstruktúra ismétlendő, ha egy SMTP-üzenetben (….) több profilt küldenek, ez csak a 4. Cikk szerinti esetekben lehetséges </adatok> ] </PRUEMDNAx 2007/147/II. szám

Source: https://magyarkozlony.hu/hivatalos-lapok/88f4b71203e560b8dbaa15136351c7dfe188776c/dokumentumok/48b7c45847440d497b8eccef756edae7b80ff74c/letoltes